stanford-oval/wikipedia huggingface dataset:
Kathy Mattea

Kathy Mattea
Kathleen Alice ”Kathy” Mattea (s. 21. kesäkuuta 1959 South Charleston, Länsi-Virginia) on yhdysvaltalainen countrymuusikko. Toisinaan kappaleissa on kuultavissa kelttiläisen musiikin vaikutteita.
Mattea vietti lapsuutensa Cross Lanesissa Länsi-Virginiassa. Hän valmistui Nitro High Schoolista ja liittyi bluegrassyhtye Pennsboroon opiskellessaan Länsi-Virginian yliopistossa 1976. Hän jätti opintonsa kesken ja muutti Nashvilleen, Tennesseen osavaltioon; hän toimi oppaana Country Music Hall of Fame -museossa, mutta myös muun muassa taustalaulajana Bobby Goldsborolle.
Mattea sai ensimmäisen levytyssopimuksensa vuonna 1983. Kolmas albumi Walk the Way the Wind Blows (1986) oli menestys sekä kriitikkojen että yleisön keskuudessa. Hänen coverversionsa Nanci Griffithin ”Love at the Five and Dimesta” nousi listojen kolmannelle sijalle ja hänen ensimmäiseksi suureksi hitikseen.
Mattean myöhempien vuosien hitteihin lukeutuvat "Goin' Gone" (ensimmäinen listaykkönen), ”Eighteen Wheels and a Dozen Roses” (1988), ”Come From the Heart” (1989), ”Burnin’ Old Memories” (1989), ”She Came from Fort Worth” (1990), ”Lonesome Standard Time” (1992), ”Walking Away a Winner” (1994), ”Nobody’s Gonna Rain on Our Parade” (1994), ”Maybe She’s Human” (1994), ”455 Rocket” (1997). Hän on voittanut useita arvostettuja palkintoja, muun muassa toistuvasti Grammyt.
Albumit

Kathy Mattea (1984)
From My Heart (1985)
Walk the Way the Wind Blows (1986)
Untasted Honey (1987)
Willow in the Wind (1989)
Time Passes By (1991)
Lonesome Standard Time (1992)
Good News (1993)
Walking Away a Winner (1994)
Love Travels (1997)
The Innocent Years (2000)
Roses (2002)
Joy for Christmas Day (2003)
Right Out of Nowhere (2005)
Coal (2008)
Aiheesta muualla

Viralliset sivut. (englanniksi)
Kanelialkoholi

| Kanelialkoholi |
| --- | --- |


Tunnisteet
IUPAC-nimi:  (E)-3-fenyyliprop-2-en-1-oli
CAS-numero:  104-54-1
PubChem CID:  5315892
SMILES:  C1=CC=C(C=C1)C=CCO
Ominaisuudet
Molekyylikaava:  C9H10O
Moolimassa:  134,17 g/mol
Sulamispiste:  33 °C
Kiehumispiste:  250 °C
Tiheys:  1,0397 g/cm3
Liukoisuus veteen:  Veteen 23 mg/l
Kanelialkoholi (C9H10O) on tyydyttymättömiin ja aromaattisiin alkoholeihin kuuluva orgaaninen yhdiste. Yhdistettä voidaan käyttää hajusteissa ja muiden yhdisteiden valmistamisessa. Kanelialkoholia esiintyy useissa kasveissa, kukkien tuoksuissa ja semiokemikaalina eliöiden viestinnässä.
Ominaisuudet

Huoneenlämpötilassa kanelialkoholi on väritöntä kiteistä ainetta, jolla on kukkaismainen tuoksu. Vähäistenkin epäpuhtauksien vuoksi yhdiste kuitenkin esiintyy usein kellertävänä nesteenä. Kanelialkoholi liukenee veteen vain niukasti ja paremmin moniin orgaanisiin liuottimiin, esimerkiksi etanoliin ja dietyylieetteriin. Aine voi hapettua kanelialdehydiksi ja kanelihapoksi. Muutkin reaktiot ovat alkoholeille, alkeeneille tai aromaattisille yhdisteille tyypillisiä, esimerkiksi esteröitymis-, additio- tai substituutioreaktioita.
Kanelialkoholia esiintyy useissa kasveissa esimerkiksi kanelipuissa, hyasintissa ja rohtobalsamissa. Sitä esiintyy niin vapaana kuin estereinään.
Valmistus ja käyttö

Kanelialkoholia saadaan hydrolysoimalla kasvihartseja ja eteerisiä öljyjä, mutta useimmiten sitä valmistetaan synteettisesti. Tärkein tapa on kanelialdehydin pelkistys Meerwein–Ponndorf–Verley-menetelmällä. Myös kanelialdehydin vedyttämistä voidaan käyttää, mutta sivutuotteena muodostuu 3-fenyylipropanolia.
Kanelialkoholia käytetään hajusteisiin tuomaan hyasintin tuoksua. Monia kanelialkoholista saatavia estereitäkin käytetään hajusteissa. Yhdisteestä valmistetaan lääkeaineita ja maatalouskemikaaleja.
Aiheesta muualla

PubChem: Cinnamyl alcohol (englanniksi)
Human Metabolome Database (HMDB): Cinnamyl alcohol (englanniksi)
Food Component Database (FooDB): Cinnamyl alcohol (englanniksi)
Kyoto Encyclopedia of Genes and Genomes (KEGG): Cinnamyl alcohol (englanniksi)
Pherobase: Floral Compound - cinnamyl alcohol (englanniksi)
Pherobase: Semiochemical - cinnamyl alcohol (englanniksi)
Kari Järnström

| Kari Järnström> Henkilötiedot |
| --- | --- |
Syntynyt: 1970 Pori, Suomi
Ammatti:  toimitusjohtaja
Siviilisääty:  naimisissa
Aiheesta muualla
Kotisivu
Kari Järnström (s. 1970) on suomalainen yritysjohtaja. Järnström nimitettiin Avanade Finland Oy:n toimitusjohtajaksi ja hallituksen jäseneksi tammikuussa 2021. Vuosina 2018-2021 hän toimi DXC Technology Finland Oy:n toimitusjohtajana. Aiemmin hän on toiminut konsulttina ja johtotehtävissä ISG:llä, EY:llä, HP:llä ja PwC:llä. Koulutukseltaan hän on filosofian maisteri Turun yliopistosta 2005, pääaineenaan tietojenkäsittely. Ylioppilastutkinnon hän on suorittanut Meri-Porin lukiossa vuonna 1988.
Kari Järvinen (toimitusjohtaja)

Kari Järvinen oli valtion sijoitusyhtiö Solidiumin toimitusjohtaja vuosina 2009–2017. Hän tuli tehtävään pian yhtiön perustamisen jälkeen 2009.
Ennen Solidiumia Järvinen työskenteli yli kymmenen vuotta investointipankki Mandatumissa kevääseen 2007, jolloin pankki myytiin Danske Bankille. Hän vietti sen jälkeen kaksi sapattivuotta.
Kari K. Laurla

Kari K. Laurla (27. heinäkuuta 1943 Helsinki – 10. helmikuuta 2006 Sysmä) oli suomalainen heraldikko ja taiteilija. Hän kiinnostui heraldiikasta 1950-luvulla ja perusti vuonna 1970 Liehuvat värit -nimisen heraldiikkalehden sekä suunnitteli lukuisia yhdistysten ja yhteisöjen tunnuksia ja lippuja.
Laurla kuoli äkilliseen sairaskohtaukseen 10. helmikuuta 2006 62-vuotiaana. Hän oli vakaumukseltaan katolinen.[lähde? ]
Kari Järvinen (jääkiekkoilija)

| Kari Järvinen> Henkilötiedot |
| --- | --- |
Syntynyt: 13. tammikuuta 1957 (ikä 67) Tampere, Suomi
Kansalaisuus:   Suomi
Jääkiekkoilija
Maila:  vasen 
Pituus:  170 cm
Paino:  67 kg
Pelaajaura
Pääsarjaura:  1976–1986
Seurat:  Ilves (SM-liiga),   JoKP (I-divisioona),   HPK (I-divisioona)
Kari Järvinen (s. 13. tammikuuta 1957 Tampere) on suomalainen jääkiekkoilija ja jääkiekkovalmentaja.
Järvinen edusti koko liigauransa ajan Tampereen Ilvestä. Hän aloitti liigassa kaudella kaudella 1976–1977. Yhteensä Järvinen pelasi Ilveksessä seitsemän kautta, joista viimeinen 1982–1983 oli menestyksekkäin. Hän teki oman piste-ennätyksensä 18+14 34 ottelussa ja Ilves voitti kauden jälkeen pronssia. Viimeisellä kaudellaan nuori Raimo Helminen oli jo ajaa Järvisen ohi kokoonpanossa, mutta Helminen ei vielä pystynyt vakiinnuttamaan paikkaansa joukkueen ykköskentistä, jolloin Järvinen saikin vielä enemmän vastuuta . Yhteensä Järvinen pelasi liigassa 240 runkosarjaottelussa tehden 151 pistettä (63+88) ja pudotuspeleissä 17 kamppailua pistein 6+10 .
Pronssikauden jälkeen Järvinen siirtyi Ilveksestä I-divisioonassa pelaavaan JoKP:iin yhdessä Auvo Väänäsen kanssa . Kahden Joensuun kauden jälkeen Järvinen pelasi vielä yhden kauden HPK:ssa I-divisioonaa .
Järvinen ei pelannut urallaan yhtään aikuisten maaottelua. Hän edusti kuitenkin Suomea 17 kertaa nuorten ja 4 kertaa poikien tasolla. Hän pelasi Suomen joukkueessa vuoden 1976 nuorten Euroopan-mestaruuskisoissa ja vuoden 1977 nuorten maailmanmestaruuskisoissa .
Pelaajauransa jälkeen Järvinen on valmentanut Ilveksessä eri ikäkausijoukkueita. Vuonna 2006 hänet nostettiin Suomen alle 16-vuotiaiden maajoukkueen apuvalmentajaksi.
Kaudella 2009–2010 Järvinen valmensi Ilveksen B-junioreita yhdessä Pasi Saarisen kanssa.
Kari Järvisen poika Jan-Mikael Järvinen on myös jääkiekkoilija.
Kaularanka

Kaularanka korostettuna punaisella värillä
Kaularanka on selkärangan ylin osa, joka ylhäällä kannattelee luista kalloa ja alaosastaan jatkuu rintarankana.
Kaularanka muodostuu seitsemästä nikamasta ja kuudesta välilevystä, jotka liittyvät toisiinsa nivelsiteiden ja nivelpintojen välityksellä.
Kaularangan  vasemmalla ja oikealla reunalla kulkee nikamavaltimot osittain luisten nikamavaltimokanavien sisällä.
Kaularangan tukevuus syntyy nikamista, välilevyistä ja kaarinivelistä. Lihaksisto koordinoi nikamien liikettä ja asentoa ja näin vaikuttaa tukevuuteen.
Kaularangan keskellä on selkäydinkanava, jossa sijaitsee selkäydin.
Aiheesta muualla

Wikimedia Commonsissa on kuvia tai muita tiedostoja aiheesta .
HUS: Kaularanka[vanhentunut linkki]
Jäkkärät

| Jäkkärät |
| --- | --- |
 Savijäkkärä Gnaphalium uliginosum
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Jäkkärät Gnaphalium  L.
Katso myös
   Jäkkärät Wikispeciesissä   Jäkkärät Commonsissa 
Infobox OKNimi-testi OK: 
Jäkkärät (Gnaphalium) ovat melko vaatimattomia asterikasveja.
Jäkkäröistä mahdollisesti erotettavia läheisiä sukuja ovat amerikanjäkkärät (Gamochaeta), kainojäkkärät (Laphangium) ja tähkäjäkkärät (Omalotheca).
Jäkkärälajeja

Suomessa tavattavia jäkkärälajeja ovat esimerkiksi:
ahojäkkärä (Gnaphalium sylvaticum, syn. Omalotheca sylvatica)
lumijäkkärä (Gnaphalium supinum, syn. Omalotheca supina)
norjanjäkkärä (Gnaphalium norvegicum, syn. Omalotheca norvegica)
savijäkkärä (Gnaphalium uliginosum)
Muita jäkkäröitä ovat ainakin:
punajäkkärä (Gnaphalium purpureum, syn. Gamochaeta purpurea)
rusojäkkärä (Gnaphalium pensylvanicum, syn. Gamochaeta pensylvanica)
teidenjäkkärä (Gnaphalium teydeum, syn. Laphangium teydeum)
valkojäkkärä (Gnaphalium luteo-album, syn. Laphangium luteoalbum)
Aiheesta muualla

Suomen Lajitietokeskus: Suvijäkkärät – Gnaphalium
Den virtuella floran: Gnaphalium (ruotsiksi)
ITIS: Gnaphalium (englanniksi)
United States Department of Agriculture (USDA): Gnaphalium (englanniksi)
Flora of China: Gnaphalium (englanniksi)
Kati Hiekkapelto

Kati Hiekkapelto (s. 8. syyskuuta 1970 Oulu) on suomalainen rikoskirjailija.
Hiekkapelto on koulutukseltaan kasvatustieteiden maisteri ja erityisluokanopettaja. Hän sai vuonna 2015 Vuoden johtolanka -palkinnon teoksellaan Suojattomat (2014). Hiekkapellon teoksia on käännetty useille kielille.
Teokset

Kolibri.  Helsinki:  Otava, 2013.  ISBN 978-951-1-27451-3.
Suojattomat.  Helsinki:  Otava, 2014.  ISBN 978-951-1-27392-9.
Tumma.  Helsinki:  Otava, 2016.  ISBN 978-951-1-28603-5.
Aiheesta muualla

Kati Hiekkapelto Twitterissä
Kati Hiekkapelto: Tumma Aamun kirjassa Yle Areena.
Katri Lipson

| Katri Lipson |
| --- | --- |
 Katri Lipson joulukuussa 2008.
Henkilötiedot
Syntynyt: 1965
Kirjailija
Esikoisteos:  Kosmonautti (2008)
Palkinnot
 Helsingin Sanomien kirjallisuuspalkinto (2008)   Euroopan unionin kirjallisuuspalkinto (2013) 
Aiheesta muualla
Löydä lisää kirjailijoitaKirjallisuuden teemasivulta
Katri Lipson (s. 1965 Helsinki) on suomalainen lääkäri ja kirjailija.
Lipsonin esikoisromaani Kosmonautti sai vuoden 2008 Helsingin Sanomien kirjallisuuspalkinnon. Kirja oli ehdolla myös vuoden 2008 Finlandia-palkinnon saajaksi. Elokuussa 2012 ilmestyi Lipsonin toinen romaani Jäätelökauppias. Sille myönnettiin vuonna 2013 Euroopan unionin kirjallisuuspalkinto. Teos on käännetty englanniksi, tanskaksi, tšekiksi, saksaksi, espanjaksi, unkariksi ja kahdeksan muuta kieltä. Maaliskuussa 2016 ilmestyi Lipsonin kolmas romaani, Detroit. Toukokuussa 2019 ilmestyi Lipsonin neljäs romaani, Kaikkein haikein leikki.
Lipson opiskeli lääketiedettä Uppsalan yliopistossa Ruotsissa ja valmistui vuonna 1993. Hän on työskennellyt lääkärinä Ruotsissa, Afrikassa ja Suomessa.
Tuotanto

Kosmonautti.  Helsinki:  Tammi, 2008.  ISBN 978-951-31-4294-0.
Jäätelökauppias.  Helsinki:  Tammi, 2012.  ISBN 978-951-31-6868-1.
Detroit.  Helsinki:  Tammi, 2016.  ISBN 978-951-31-8730-9.
Aiheesta muualla

Lipsonin Kosmonautti Aamun kirjassa (28.10.2008) Ylen Elävä arkisto.
Kathy Reichs

| Kathy Reichs |
| --- | --- |

Henkilötiedot
Syntynyt: 7. heinäkuuta 1948 Chicago, Yhdysvallat
Kansalaisuus:   Yhdysvallat
Ammatti:  kirjailija, oikeusantropologi
Kirjailija
Salanimi: Kathy Reichs 
Tyylilajit:  rikoskirjallisuus
Aiheesta muualla
www.kathyreichs.com
Löydä lisää kirjailijoitaKirjallisuuden teemasivulta
Kathy Reichs (oik. Kathleen Joan Toelle Reichs, s. 7. heinäkuuta 1948) on yhdysvaltalainen oikeusantropologi ja kirjailija. Hän on kirjoittanut Temperance Brennan -romaanisarjan, johon televisiosarja Bones osin perustuu.
Elämä

Kathleen Joan Reichs syntyi vuonna 1948 Chicagossa. Hän opiskeli Northwestern-yliopistossa, jossa hän väitteli tohtoriksi antropologiasta vuonna 1975. Reichs on yksi kaiken kaikkiaan 77 Yhdysvaltain Oikeusantropologian lautakunnan auktorisoimasta antropologista. Hänen työnsä oikeusantropologina on vienyt muun muassa todistamaan Yhdistyneiden Kansakuntien kansanmurhan tribunaalissa Ruandassa, tunnistamaan joukkohaudan uhreja Guatemalassa ja tunnistamaan toisen maailmansodan uhreja. Reichs on myös opettanut FBI-agentteja ihmisten jäännösten käsittelyssä. Hänen kokemuksensa oikeusantropologina ovat inspiraationa hänen kirjoittamilleen trillereille.
Aiheesta muualla

Kathy Reichsin kotisivu
WSOY:n kirjailijaesittely[vanhentunut linkki]
Kathy Reichsin haastattelu vuodelta 1997 (englanniksi) (Arkistoitu – Internet Archive)
The Independent-lehden haastattelu vuodelta 2006 (englanniksi)
Smithsonian-lehden haastattelu vuodelta 2007 (englanniksi) (Arkistoitu – Internet Archive)
Encyclopedia of World Biography:n kirjailijaesittely (englanniksi)
Wikimedia Commonsissa on kuvia tai muita tiedostoja aiheesta .
Kapinkutoja

| Kapinkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  capensis
Kaksiosainen nimi
 Ploceus capensis  (Linnaeus, 1766) 
Katso myös
   Kapinkutoja Wikispeciesissä   Kapinkutoja Commonsissa 
Infobox OKNimi-testi OKIUCN-testi OK: 
Kapinkutoja (Ploceus capensis) on kutojien heimoon kuuluva varpuslintu.
Levinneisyys

Kapinkutojaa tavataan Lesothossa, Namibiassa, Etelä-Afrikassa ja Swazimaassa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi.
Kamerunin pääministeri

Kamerunin pääministeri on Kamerunin hallituksen johtaja. Presidentti nimittää pääministerin, pääministeri ehdottaa hallituksen muita ministereitä jotka presidentti sitten nimittää. Tammikuusta 2019 pääministerinä on ollut Joseph Dion Ngute.
Luettelo Brittien Kamerunin pääministereistä 1954–1961

| Nimi | Vallassa |
| --- | --- |
Emmanuel Endeley: 1954 – 1959
John Ngu Foncha: 1959 –  1961
Luettelo Ranskan Kamerunin pääministereistä 1957–1960

| Nimi | Vallassa |
| --- | --- |
André-Marie Mbida: 1957 – 1958
Ahmadou Ahidjo: 1958 –  1960
Luettelo Kamerunin pääministereistä 1960–1961

| Nimi | Vallassa |
| --- | --- |
Ahmadou Ahidjo: 1960
Charles Assalé: 1960 –  1961
Luettelo Itä-Kamerunin pääministereistä 1961–1972

| Nimi | Vallassa |
| --- | --- |
Charles Assalé: 1961 –  1965
Vincent de Paul Ahanda: 1965
Simon Pierre Tchoungui: 1965 –  1972
Luettelo Länsi-Kamerunin pääministereistä 1961–1972

| Nimi | Vallassa |
| --- | --- |
John Ngu Foncha: 1961 –  1965
Augustine Ngom Jua: 1965 – 1968
Salomon Tandeng Muna: 1968 –  1972
Luettelo Kamerunin pääministereistä vuodesta 1975 alkaen

| Nimi | Vallassa |
| --- | --- |
Paul Biya: 1975 –  1982
Bello Bouba Maigari: 1982 –  1983
Luc Ayang: 1983 – 1984
Sadou Hayatou: 1992 –  1996
Peter Mafany Musonge: 1996 –  2004
Ephraïm Inoni: 2004 –  2009
Philémon Yang: 2009 – 4. tammikuuta 2019
Joseph Ngute: 4 tammikuuta 2019 –
Jäkälälampi (Rovaniemi, Sonka)

| Jäkälälampi |
| --- | --- |
Valtiot:  Suomi
Paikkakunta:  Rovaniemi
Koordinaatit:  66°33′25″N, 25°02′39″E
Vesistöalue ja valuma-alueen tietoja
Laskujoki:  Jäkäläoja 
Järvinumero:  67.977.1.006
Mittaustietoja
Pinnankorkeus:  156,6 m  
Rantaviiva:  0,906 km  
Pinta-ala:  4,109 ha  
Saaria:  ei saaria 
 fiJäkälälampi 
Jäkälälampi  on Lapissa Rovaniemellä Sonkan kylän lähellä sijaitseva lampi.
Maantietoa

Lammen pinta-ala on 4,1 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Airijoen valuma-alueeseen (67.977) se kuuluu. Lammen vedenpinnan korkeus on 156,6 metriä mpy.
Kacey Musgraves

| Kacey Musgraves |
| --- | --- |

Henkilötiedot
Syntynyt: 21. elokuuta 1988 (ikä 36)
Ammatti:  laulaja, lauluntekijä, kitaristi
Muusikko
Laulukielet:  englanti
Aktiivisena:  2002–
Tyylilajit:  country, country pop
Soittimet:  kitara, mandoliini, banjo
Levy-yhtiöt:  Mercury Records
Aiheesta muualla
Kotisivut
  [ Muokkaa Wikidatassa ] [ ohje ]  
Kacey Lee Musgraves (s. 21. elokuuta 1988 Golden, Texas, Yhdysvallat) on yhdysvaltalainen country-laulaja ja lauluntekijä. Hän voitti vuoden albumin ja country-albumin Grammy-palkinnot vuonna 2018 julkaistulla albumillaan Golden Hour.
Ura

Musgraves julkaisi omakustanteena kolme ensimmäistä albumiaan Movin' On (2002), Wanted: One Good Cowboy (2003)
ja Kacey Musgraves (2007). Vuonna 2007 hän osallistui Nashville Star -laulukilpailuun, jossa hän sijoittui seitsemänneksi.
Vuonna 2012 hän teki levytyssopimuksen Mercury Recordsin kanssa ja julkaisi singlen ”Merry Go 'Round” myöhemmin samana vuonna. Maaliskuussa 2013 ilmestyi hänen ensimmäinen levy-yhtiön kautta julkaistu albuminsa, nimeltään Same Trailer Different Park.
Musgravesin ensimmäinen EP Apologize / See You Again ilmestyi vuonna 2013. EP sisältää akustiset cover-versiot OneRepublicin kappaleesta "Apologize" ja Miley Cyrusin kappaleesta "See You Again". Kappaleet julkaistiin myöhemmin uudelleen miksattuina Acoustic Remixed -EP:llä vuonna 2018.
Musgravesin toinen studioalbumi Pagent Material julkaistiin vuonna 2015. Albumi sai hyvät arvostelut ja oli ehdolla parhaaksi country-albumiksi Grammy-gaalassa. Albumilta julkaistiin singlenä kappaleet "Bisquits" ja "Dime Store Cowgirl".
Seuraavana vuonna Musgraves levytti joulumusiikkia albumille A Very Kacey Christmas. Albumi sisältää kahdeksan perinteistä joululaulua ja neljä uutta sävellystä..
Musgraves julkaisi albumin Golden Hour vuonna 2018. Albumilta on julkaistu singlenä mm. kappaleet "Butterflies", "Space Cowboy" ja "Rainbow". Musgraves voitti albumilla useita palkintoja, mm. vuoden albumin ja vuoden country-albumin Grammy-palkinnot. "Butterflies" palkittiin parhaan country-esityksen ja "Space Cowboy" parhaan country-kappaleen Grammy-palkinnolla.
Yksityiselämä

Musgraves on seurustellut aiemmin muusikko Misa Arriagan kanssa. Arriaga soitti kitaraa hänen yhtyeessään. Musgraves alkoi seurustella muusikko Ruston Kellyn kanssa tavattuaan tämän musiikkitapahtumassa Blue Bird Cafessa vuonna 2016. Pari meni naimisiin vuonna 2017. Musgraves on sanonut, että osa Golden Hour -albumin kappaleista kertoo hänen suhteestaan Kellyn kanssa.
Diskografia > Studioalbumit

Movin' On (2002)
Wanted: One Good Cowboy (2003)
Kacey Musgraves (2007)
Same Trailer Different Park (2013)
Pagent Material (2015)
A Very Kacey Christmas (2016)
Golden Hour (2018)
Star-Crossed (2021)
Diskografia > EP:t

Apologize / See You Again (2013)
Spotify Sessions – Live from Bonnaroo 2013 (2014)
Spotify Sessions – Live from Spotify House '16 (2016)
Acoustic Remixed (2018)
Diskografia > Singlet

Oh Tonight (Josh Abbott Band & Kacey Musgraves) (2011)
Apologize (2012)
See You Again (2012)
Merry Go 'Round (2012)
Blowin' Smoke (2013)
Follow Your Arrow (2013)
Keep It to Yourself (2014)
Bisquits" (2015)
Dime Store Cowgirl (2015)
Hands (useita artisteja) (2016)
Forever Country (useita artisteja) (2016)
Do You Love Texas? (Shooter Jennings ft. Ray Benson, Jason Boland, 
 Kris Kristofferson, Kacey Musgraves, Whiskey Myers and Randy Rogers) (2017)
Butterflies (2018)
Space Cowboy (2018)
High Horse (2018)
Slow Burn (2018)
Drive Away (The Brummies & Kacey Musgraves) (2018)
Rainbow (2019)
Aiheesta muualla

Kacey Musgravesin kotisivut
Kacey Musgraves Twitterissä
Kacey Musgraves Instagramissa
Kacey Musgraves Internet Movie Databasessa. (englanniksi)
Kacey Musgraves AllMusic-sivustolla
Kauppakeskus Merituuli

| Merituuli |
| --- | --- |

 Merituuli
Sijainti:  Isonniitynkuja 2, Espoo
Koordinaatit:  60.1634°N, 24.7068°E
Avattu:  1970
Omistaja:  Mercada Oy
Liikkeiden määrä:  10 (heinäkuu 2023)
Päävuokralaisia:  K-Rauta, K-Supermarket, Budget Sport, Intersport, Isku, Hesburger, Paku Kympillä.fi ja HopLop
Kerrospinta-ala:  26 900 m²
Kerrosten määrä:  1
Kävijämäärä:  1 400 000 (2017)
Vuosimyynti:  60 milj. euroa (2017)
Pysäköintipaikkoja:  Noin 500
Kotisivu
Kauppakeskus Merituuli sijaitsee Espoon Suomenojalla Nöykkiön kaupunginosassa. Se perustettiin vuonna 1970 ja sitä laajennettiin 1998 ja 2014. Merituuli on erikoistunut vapaa-aikaan, rautakauppaan ja sisustukseen. Merituulessa on useita Keskon omistamia liikkeitä, kuten päivittäistavaramyymälä K-Supermarket ja rautakauppa K-Rauta, jotka käsittävät suuren osan kauppakeskuksen tiloista. Kaikkiaan liikkeitä on 11 (huhtikuu 2024).
Merituulen kauppakäytävä on pieni suhteessa kauppakeskuksen pinta-alaan. Liiketoiminnan erikoistumisen ja liikkeiden suuren koon johdosta Merituuli on niin sanottu retail park. Autojen pysäköintipaikat, joita on yli 500, on sijoitettu kauppakeskuksen etupihalle. Myös sähköautoille on latauspaikkoja.
Länsiväylän Finnoonsolmu sijaitsee Merituulen läheisyydessä. Kuitinmäentie ja Finnoontie puolestaan sijaitsevat Merituulen välittömässä läheisyydessä, ja niiltä kulkevat useat paikallisbussilinjat. Nimestään huolimatta Merituulentie ei nykyisin sijaitse kauppakeskuksen lähellä.
Merituulen liikkeet

Hesburger
K-Supermarket
Kontti-kierrätystavaratalo
WTC WB Barbers
Paku Kympillä.fi
K-Rauta
Isku (Isku Koti Myymälä)
Pisarameri Oy
Intersport
Budget Sport
HopLop
Kanelia kainaloon, Tatu ja Patu!

| Kanelia kainaloon, Tatu ja Patu! |
| --- | --- |
 Kanelia kainaloon, Tatu ja Patu! -elokuvan juliste.
Ohjaaja:  Rike Jokela
Käsikirjoittaja:  Aino Havukainen
Perustuu:  Aino Havukaisen ja Sami Toivosen kirjasarjaan Tatu ja Patu
Tuottaja:  Riina Hyytiä, Mahsa Malka
Säveltäjä:  Juri Seppä, Miska Seppä
Kuvaaja:  Rauno Ronkainen
Leikkaaja:  Jussi Lehto
Lavastaja:  Kari Kankaanpää
Pääosat:  Antti Holma, Riku Nieminen, Eedit Patrakka
Valmistustiedot
Valmistusmaa:   Suomi
Tuotantoyhtiö:  Dionysos Films
Levittäjä:  Nordisk Film
Ensi-ilta:  19. lokakuuta 2016
Kesto:  70 min
Alkuperäiskieli:  suomi
Budjetti:  1 412 000 euroa  (SES 650 000 euroa)
Katsojat:  335 788
Aiheesta muualla
IMDb 
Elonet
AllMovie
Infobox OKNimi-testi OK: 
Kanelia kainaloon, Tatu ja Patu! on 19. lokakuuta 2016 ensi-iltansa saanut suomalainen lastenelokuva. Elokuvan hahmot perustuvat Tatu ja Patu -kirjasarjaan.
Elokuva keräsi julkaisua seuranneen viiden päivän aikana elokuvateattereissa 112 235 katsojaa, mikä on historian paras kotimaisen perhe-elokuvan viiden päivän avaustulos. Elokuva oli saavuttanut joulukuuhun 2016 mennessä jo yli 300 000 katsojaa.
Juoni

Tatu ja Patu matkustavat junalla Outolasta jouluiseen Helsinkiin tapaamaan 9-vuotiasta ystäväänsä Veeraa. Kaupungissa heitä odottaa Veeran järjestämä yllätys, mutta Veera on jouluruuhkien vuoksi myöhässä rautatieasemalta ja veljekset suuntaavat omin neuvoin Helsinkiin. Innokkaat veljekset haluavat kiihkeästi kuulua joukkoon ja toimia kuten paikalliset joulunvalmistelijat, ja "onnistuvatkin" siinä melkein. Veljekset esimerkiksi sekoittavat Joulupukin ja -kuusen.
Pääosissa

| 0 | 1 | 2 |
| --- | --- | --- |
|  Antti Holma  | … |  Tatu   |
|  Riku Nieminen  | … |  Patu   |
|  Eedit Patrakka  | … |  Veera   |
|  Sulevi Peltola  | … |  Martti   |
|  Pirjo Lonka  | … |  Lissu   |
|  Mari Lehtonen  | … |  Mirkku   |
|  Ville Myllyrinne  | … |  joulupukki   |
|  Tommi Korpela  | … |  lahjakas taiteilija   |
|  Eila Roine  | … |  mummo asemalla   |
|  Ria Kataja  | … |  vartija   |
|  Antti Virmavirta  | … |  kuuluttaja   |
|  Ville Vierikko  | … |  hipsteri   |
|  Lassi Vierikko  | … |  hipsteri  |